13.1.2022
EL
Επίσημη Εφημερίδα της Ευρωπαϊκής Ένωσης
L 8/37
άλλων, οι απαιτήσεις για την είσοδο προϊόντων βοοειδών, προβατοειδών και αιγοειδών στην Ένωση, με την προσθήκη ειδικών όρων στην περίπτωση εισόδου προϊόντων μηρυκαστικών από χώρα με ελεγχόμενο κίνδυνο εκδήλωσης ΣΕΒ, όταν αυτά προέρχονται από ζώα που κατάγονται από χώρα με απροσδιόριστο κίνδυνο εκδήλωσης ΣΕΒ.
Οι νέες αυτές απαιτήσεις για την είσοδο των συγκεκριμένων φορτίων στην Ένωση θα πρέπει να αντικατοπτρίζονται στα εν λόγω υποδείγματα πιστοποιητικών υγείας των ζώων / επίσημων πιστοποιητικών και στα υποδείγματα επίσημων πιστοποιητικών.
Συνεπώς, τα εν λόγω υποδείγματα θα πρέπει να τροποποιηθούν αναλόγως.
(3)
Επιπλέον, οι βεβαιώσεις δημόσιας υγείας και υγείας των ζώων που περιλαμβάνονται στα υποδείγματα πιστοποιητικών υγείας των ζώων / επίσημων πιστοποιητικών για την είσοδο, στην Ένωση, φορτίων ορισμένων κατηγοριών προϊόντων με βάση το κρέας που προορίζονται για ανθρώπινη κατανάλωση, οι οποίες καθορίζονται στα κεφάλαια 25 (ΥΠΟΔΕΙΓΜΑ MPNT) και 26 (ΥΠΟΔΕΙΓΜΑ MPST) του παραρτήματος III του εκτελεστικού κανονισμού (ΕΕ) 2020/2235, θα πρέπει να τροποποιηθούν ώστε να αντικατοπτρίζουν επακριβώς τις απαιτήσεις όσον αφορά την είσοδο, στην Ένωση, προϊόντων ζωικής προέλευσης από εκτρεφόμενους και άγριους ελαφίδες, οι οποίες καθορίζονται στο παράρτημα IX κεφάλαιο ΣΤ του κανονισμού (ΕΚ) αριθ.
999/2001, και τις απαιτήσεις όσον αφορά την εγκατάσταση καταγωγής των ζώων από τα οποία λαμβάνεται νωπό κρέας, οι οποίες καθορίζονται στο άρθρο 150 του κατ’ εξουσιοδότηση κανονισμού (ΕΕ) 2020/692 της Επιτροπής (7), αντίστοιχα.
Συνεπώς, τα εν λόγω υποδείγματα θα πρέπει να τροποποιηθούν αναλόγως.
(4)
Στο κεφάλαιο 27 του παραρτήματος III του εκτελεστικού κανονισμού (ΕΕ) 2020/2235 καθορίζεται υπόδειγμα πιστοποιητικού υγείας των ζώων / επίσημου πιστοποιητικού για την είσοδο, στην Ένωση, εντέρων αλλαντοποιίας που προορίζονται για ανθρώπινη κατανάλωση (ΥΠΟΔΕΙΓΜΑ CAS).
Σύμφωνα με το άρθρο 148 του κατ’ εξουσιοδότηση κανονισμού (ΕΕ) 2020/692, το σημείο II.2.2 του εν λόγω υποδείγματος πιστοποιητικού υγείας των ζώων / επίσημου πιστοποιητικού παρέχει τη δυνατότητα καθορισμού τρίτων χωρών ή εδαφών, ή ζωνών αυτών, από τις οποίες/τα οποία επιτρέπεται η είσοδος νωπού κρέατος στην Ένωση και οι οποίες/τα οποία, ως εκ τούτου, περιλαμβάνονται στο παράρτημα XIII του εκτελεστικού κανονισμού (ΕΕ) 2021/404 της Επιτροπής (8), για την είσοδο φορτίων εντέρων αλλαντοποιίας στην Ένωση χωρίς να πιστοποιείται η εφαρμογή των επεξεργασιών μετριασμού του κινδύνου που προβλέπονται στο παράρτημα XXVI σημείο 2 του κατ’ εξουσιοδότηση κανονισμού (ΕΕ) 2020/692.
Ωστόσο, η υφιστάμενη διατύπωση του σημείου αυτού δεν είναι αρκετά σαφής όσον αφορά τη ζώνη καταγωγής των εντέρων αλλαντοποιίας όταν ισχύει αυτή η δυνατότητα.
Προκειμένου να διευκρινιστεί ότι η δυνατότητα αυτή ισχύει μόνο για τις ζώνες που περιλαμβάνονται στο παράρτημα XIII του εκτελεστικού κανονισμού (ΕΕ) 2021/404, θα πρέπει να συμπεριληφθεί ο κωδικός της ζώνης καταγωγής των εντέρων αλλαντοποιίας, όπως εμφανίζεται στο παράρτημα XIII του εκτελεστικού κανονισμού (ΕΕ) 2021/404.
Συνεπώς, το εν λόγω υπόδειγμα θα πρέπει να τροποποιηθεί αναλόγως.
(5)
Επιπλέον, στα κεφάλαια 28 (ΥΠΟΔΕΙΓΜΑ FISH-CRUST-HC) και 31 (ΥΠΟΔΕΙΓΜΑ MOL-HC) του παραρτήματος III του εκτελεστικού κανονισμού (ΕΕ) 2020/2235 καθορίζονται υποδείγματα πιστοποιητικών υγείας των ζώων / επίσημων πιστοποιητικών για την είσοδο, στην Ένωση, φορτίων ζώντων ψαριών, ζώντων καρκινοειδών και προϊόντων ζωικής προέλευσης από τα ζώα αυτά που προορίζονται για ανθρώπινη κατανάλωση, και φορτίων ζώντων δίθυρων μαλακίων, εχινοδέρμων, χιτωνόζωων, θαλάσσιων γαστερόποδων και προϊόντων ζωικής προέλευσης από τα ζώα αυτά που προορίζονται για ανθρώπινη κατανάλωση.
Προκειμένου να βελτιωθεί η σαφήνεια των σημειώσεων στα εν λόγω υποδείγματα, θα πρέπει να προσδιοριστεί σαφώς ότι τα φορτία προϊόντων ζωικής προέλευσης από υδρόβια ζώα για τα οποία απαιτείται η συμπλήρωση των βεβαιώσεων υγείας των ζώων που ορίζονται στο μέρος II.2 είναι εκείνα που δεν έχουν εξαιρεθεί από το πεδίο εφαρμογής του κατ’ εξουσιοδότηση κανονισμού (ΕΕ) 2020/692, σύμφωνα με το άρθρο 1 παράγραφος 6 του εν λόγω κανονισμού.
Συγκεκριμένα, για τα φορτία προϊόντων ζωικής προέλευσης από υδρόβια ζώα πλην των ζώντων υδρόβιων ζώων, τα οποία εισέρχονται στην Ένωση έτοιμα για άμεση κατανάλωση από τον άνθρωπο, χωρίς να υποστούν περαιτέρω μεταποίηση στην Ένωση, δεν απαιτείται η συμπλήρωση των βεβαιώσεων υγείας των ζώων που ορίζονται στο μέρος II.2.
Ο ορισμός της «περαιτέρω μεταποίησης» θα αποσαφηνίσει επίσης την κατάσταση όσον αφορά τα εν λόγω φορτία.
Συνεπώς, τα εν λόγω υποδείγματα θα πρέπει να τροποποιηθούν αναλόγως.
(6)
Επιπλέον, οι πρόσφατες τροποποιήσεις που έγιναν στο άρθρο 167 στοιχεία α) και β) και στο άρθρο 169 παράγραφος 3 στοιχείο β) του κατ’ εξουσιοδότηση κανονισμού (ΕΕ) 2020/692 με τον κατ’ εξουσιοδότηση κανονισμό (ΕΕ) 2021/1705 της Επιτροπής (9) θα πρέπει να αποτυπωθούν στις βεβαιώσεις υγείας των ζώων των κεφαλαίων 28 (ΥΠΟΔΕΙΓΜΑ FISHCRUST-HC) και 31 (ΥΠΟΔΕΙΓΜΑ MOL-HC) του παραρτήματος III του εκτελεστικού κανονισμού (ΕΕ) 2020/2235.
Συνεπώς, τα εν λόγω υποδείγματα θα πρέπει να τροποποιηθούν αναλόγως.
(7) Κατ’ εξουσιοδότηση κανονισμός (ΕΕ) 2020/692 της Επιτροπής, της 30ής Ιανουαρίου 2020, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την είσοδο στην Ένωση και για τις μετακινήσεις και τους χειρισμούς, μετά την είσοδο, των φορτίων ορισμένων ζώων, ζωικού αναπαραγωγικού υλικού και προϊόντων ζωικής προέλευσης (ΕΕ L 174 της 3.6.2020, σ. 379).
(8) Εκτελεστικός κανονισμός (ΕΕ) 2021/404 της Επιτροπής, της 24ης Μαρτίου 2021, για τον καθορισμό των καταλόγων των τρίτων χωρών, περιοχών ή τμημάτων από τις οποίες επιτρέπεται η είσοδος στην Ένωση ζώων, ζωικού αναπαραγωγικού υλικού και προϊόντων ζωικής προέλευσης σύμφωνα με τον κανονισμό (ΕΕ) 2016/429 του Ευρωπαϊκού Κοινοβουλίου και του Συμβουλίου (ΕΕ L 114 της 31.3.2021, σ. 1).
(9) Κατ’ εξουσιοδότηση κανονισμός (ΕΕ) 2021/1705 της Επιτροπής, της 14ης Ιουλίου 2021, για την τροποποίηση του κατ’ εξουσιοδότηση κανονισμού (ΕΕ) 2020/692 της Επιτροπής για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την είσοδο στην Ένωση και για τις μετακινήσεις και τους χειρισμούς, μετά την είσοδο, των φορτίων ορισμένων ζώων, ζωικού αναπαραγωγικού υλικού και προϊόντων ζωικής προέλευσης (ΕΕ L 339 της 24.9.2021, σ.
40).